En bitteliten (1,3 millimeter), avlang, gulaktig, blind løpebille. Fasettøynene mangler helt. Hodet er avrundet firkantet, kjevene noe kortere enn resten av hodet. Pronotum er avrundet trapesformet med skarpe hjørner. Dekkvingene er rundede uten punktstriper, men med flere lange børstehår, forkortede slik at de bakerste to og et halvt bakkroppsleddene ikke er dekket.